Blog Page - Page 6 of 6 - Kronendal Aftree-oord
Uitgawe 22 – June 2015
Winter is hier! Ons kan egter nog nie kla oor koue nie, want ons dae is darem te heerlik warm.
Het ons dan nie n mooi Algemene Jaarvergadering gehad nie. Baie dankie aan almal wat teenwoordig was. ‘n Spesiale dank aan ons Direkteure wat hul tyd aan Kronendal afstaan, aan die Kombuispersoneel wat sulke heerlike kos voorgesit het en aan Ds. Madder vir sy gepaste gebed. Baie dankie aan Oumies en al haar personeel vir getroue harde werk. Die Groot Dank kom egter ons Hemelse Vader toe want sonder Sy hulp en genade is ons niks nie.
Uitgawe 21 – Mei 2015
Hierdie maand is dit die tyd van die Algemene Jaarvergadering vir die aandeelhouers. Mag hierdie vergadering in goeie gees afloop. Dit kan net gebeur deur Sy Genade.
Ek wil graag aan al ons siekes baie sterkte toewens en ‘n groot dankie sê aan die Versorgings-personeel wat hulle so mooi versorg.
Uitgawe 20 – April 2015
Ek is terug van ’n heerlike vakansie van die Kaap al kus langs tot in George. Die weer was heerlik totdat ons in George reën gekry het al die pad tot hier in Gauteng. Ek kon darem op die berg gaan rondklouter.
Ek is die jongste van 6 kinders en dus het ek in 2 aftree-oorde gekuier, asook ‘n tannie gaan groet by ‘n ander aftree-oord en sommer vir vreemde tannies drukkies uitgedeel. Wat ’n voorreg!
En so word ons Krone ouer en mooier en wyser! Kyk nou weereens ons 100-jarige—Betsie Beyers! Dan besef ek hoe goed ons Hemelse Vader ons Krone bewaar en dan hou Hy hulle nog so mooi en pragtig ook! Ek hoop almal sien die mooi wat ek in daardie silwerkoppe ervaar, ook raak.
Ek gaan met vakansie vanaf 23 Maart, dus sal Die Kroon in April bietjie later as gewoonlik verskyn. Ek gaan bietjie na WP/Stormer-land (my homeland) sodat ek weer my voete in die see kan sit en die Suidooster my kop kan skoon waai!
Die laaste maand van die somer het aangebreek en die boom voor my huis kan nou nie meer wag om sy blare af te gooi nie – hy het sommer al begin, tot my ontsteltenis!
Ons is deur ‘n klompie vergaderings die afgelope maand en dit gaan baie goed met Kronendal. Continue reading →
Met ‘n heerlike tuisbly-vakansie agter die rug, begin ek 2015 darem weer vol moed. Ek hoop al ons Krone kon hul familie in hierdie Feesgety sien en gelukkig saam verkeer.
Ek vertrou elke Kroon en elke personeellid gaan 2015 in met die wete dat God elke dag en elke nag oor ons waak en ons bewaar. Continue reading →
Die laaste maand van 2014 het aangebreek en ons is almal ouer! Weereens staan ek in verwondering oor hoe ons Hemelse Vader Kronendal gedurende die afgelope jaar so onderhou het. Ons het Krone verloor, maar ons het ook nuwe Krone bygekry. Continue reading →